**Tápiógyörgye Község Polgármestere**

**Pályázati felhívás**

Tápiógyörgye Község Önkormányzata a köztulajdonban álló gazdasági társaságok takarékosabb működéséről szóló 2009. évi CXXII. törvény előírásainak megfelelően a társaság legfőbb szervének hatáskörében eljárva

pályázatot hirdet

**GAMESZ Nonprofit Kft**

**ügyvezető munkakörének betöltésére**.

A GAMESZ Nonprofit Kft. Tápiógyörgye Község Önkormányzata egyszemélyes tulajdonában lévő, közhasznú nonprofit gazdasági társaság. Az ügyvezető a gazdasági társaságot egyszemélyi felelő vezetőként irányítja.

Az ügyvezető tisztség – amely munkaviszonyban tölthető be – 2018.január 1. napjától 2020.december 31. napjáig szól. Az ügyvezető felett a munkáltatói jogokat az önkormányzat a mindenkori vagyonrendelete szerint gyakorolja.

**Az ügyvezető főbb feladatai:**

A Polgári Törvénykönyvről szóló 2013. évi V. törvényben, a társaság Alapító Okiratában és az alapítói határozatokban meghatározott feladatok ellátása, így különösen:

* a társaság teljes körű működésének irányítása a tulajdonos által meghatározott szervezet keretein belül,
* a társaság gazdálkodásának irányítása és megszervezése
* az éves üzleti terv elkészítése és a tulajdonos elé terjesztése,
* az éves és féléves mérlegbeszámoló elkészítése és tulajdonos elé terjesztése,
* a munkáltatói jogkör gyakorlása a társaság valamennyi munkavállalója felett,
* a felügyelő bizottság, a könyvvizsgáló és a tulajdonos kérésére a társaság könyveibe, irataiba a betekintés lehetővé tétele és a társaság ügyeiről felvilágosítás adása,
* eredményes marketing tevékenység folytatása
* az ügyvezetést fokozott gondossággal, a társaság érdekeinek elsődlegessége alapján köteles ellátni.

**A munkakör betöltésének feltételei:**

* szakirányú felsőfokú végzettség (felsőfokú oktatási intézményben szerzett, a társaság alaptevékenységének megfelelő diploma, vagy oklevél, továbbá jogász vagy közgazdász oklevéllel tanúsított végzettség)
* legalább 5 éves szakmai gyakorlat
* büntetlen előélet

**A munkakör betöltésénél előnyt jelent:**

Gazdasági társaságnál eltöltött legalább 5 éves vezetői tapasztalat.

**Javadalmazás:**

A munkabér a felek közötti megállapodáson, illetve a Munka Törvénykönyvének a vezető állású munkavállalóra vonatkozó rendelkezésein alapul.

**A munkaviszony kezdő és befejező időpontja:**

2018. január 01. napjától 2020. december 31. napjáig terjedő határozott idejű munkaviszony.

**A munkába lépés napja:**

2018. január 02.

**A pályázatnak tartalmaznia kell:**

Az ügyvezető munkakör betöltésére a jelen pályázatban megjelölt határozott időtartamú működésére vonatkozóan átfogó pénzügyi és szakmai program javaslatot az alábbi szempontoknak megfelelően:

* a pályázó által megvalósítani kívánt hosszabb távú koncepciót, szakmai elképzeléseket
* a pályázó személyes motivációját
* a település adottságainak figyelembe vételével a konkrét elképzeléseket, a lakossággal való kapcsolattartást, a változtatás esetleges irányáról kialakított álláspontját,
* marketing, PR, belső-külső kommunikációs stratégiai elképzeléseket.

**A pályázathoz csatolni kell:**

1. részletes szakmai önéletrajzot
2. végzettséget igazoló okiratok hiteles másolatát
3. szakmai gyakorlatának igazolását
4. három hónapnál nem régebbi hatósági erkölcsi bizonyítványát
5. nyilatkozatát a Mt. 211. § (1)-(2) bekezdésében szereplő összeférhetetlenség fennáll-e, megjelölve az összeférhetetlenség jellegét, formáját
6. nyilatkozatát a jogszabály által előírt vagyonnyilatkozat-tételi kötelezettség teljesítésének vállalásáról
7. nyilatkozat a Ptk 3:22.§-ában felsorolt kizáró okok fenn nem állásásról
8. hozzájáruló nyilatkozatát arról a pályázat teljes anyagát az elbírálásban részt vevők megismerhetik
9. minimális bér és jövedelemigényét
10. javaslatát, szakmai programját a működésre vonatkozóan
11. valamint azon személyek írásbeli nyilatkozatát, akik együttműködnének.

A pályázó a pályázati dokumentációt igényelhet, amely tartalmazza a társaság Alapító Okiratát, Szervezetei és Működési Szabályzatát, működési alapmutatóit (költségvetési sarokszámok, ). A pályázati dokumentáció a Polgármesteri Hivatal titkárságán kérehető. (53-383-001)

A pályázat közzététele: [www.tapiogyorgye.hu](http://www.tapiogyorgye.hu),

**A pályázat benyújtásának helye, módja:**

Tápiógyörgye Község Polgármesteri Hivatalában személyesen ( 2767 Tápiógyörgye, Szent István tér 1.), illetve tértivevényes ajánlott postai küldeményként ( 2767 Tápiógyörgye, Szent István tér 1.) Postai küldemény esetén a benyújtási határidő utolsó napján beérkező pályázatokat tekinti a kiíró határidőben benyújtottnak.

**A pályázat benyújtásának határideje**: 2017. december 14. csütörtök 16.00 óra

**A pályázat elbírálása:**

A pályázatokat Tápiógyörgye Község Önkormányzatának Képviselő-testülete bírálja el és dönt a benyújtási határidőt követő ülésen. A Képviselő-testületnek a Pénzügyi Bizottság tesz javaslatot az ügyvezető személyére. A bizottság a pályázati feltételeknek megfelelő és hiánytalan pályázatot benyújtó, és a fent említett szakmai bizottság által támogatott pályázókat személyes meghallgatásra hívhatja.

Ha a pályázat eredménytelen, úgy legkésőbb az eredménytelenségről szóló döntéstől számított 5 napon belül a pályázat újra kiírásra kerül.

A pályázattal kapcsolatos tovább információ Varró István polgármestertől a 70-3385339 telefonszámon kérhető.

A pályázat kiírója fenntartja annak a jogát, hogy a pályázati eljárást eredménytelennek nyilvánítsa.

Tápiógyörgye, 2017. november 22.

/:Varró István:/

polgármester